**11.fundur stjórnar FSÍ, haldinn þriðjudaginn 10.desember, kl.17:00 í fundarsölum ÍSÍ, Engjavegi 6.**

Mættir: Þorgerður Laufey Diðriksdóttir formaður, Einar Ólafsson ritari, Guðrún Harðardóttir meðstjórnandi og Jósep Húnfjörð gjaldkeri. Auk þess sátu fundinn eftirtaldir áheyrnarfulltrúar, Hlín Bjarnadóttir fulltrúi tækninefndar kvenna og Sigurður Hrafn Pétursson, formaður tækninefndar karla. Jafnframt sat fundinn Helgi Jóhannesson framkvæmdarstjóri FSÍ, Sólveig Jónsdóttir sviðsstjóri landsliðsmála og Íris Svavarsdóttir, sviðsstjóri fræðslumála.

Arnar Ólafsson varaformaður, Sæunn Viggósdóttir fulltrúi nefndar um fimleika fyrir alla og Olga Bjarnadóttir formaður tækninefndar í hópfimleikum, boðuðu forföll. Jón Finnbogason, formaður laganefndar og Guðmundur Þór Brynjólfsson, formaður fræðslunefndar, voru boðaðir en þáðu ekki boðið að þessu sinni.

**Dagskrá:**

**1.Landsliðs þjálfaramál**

Sviðstjóri landsliðsmála leggur til eftirfarandi erindi:

Ráðning landsliðsþjálfara mun ljúka um áramótin, þar sem samningar við þá voru gerðir til eins árs. Lagt er til að landsliðsþjálfara kvenna í áhaldafimleikum verði endurráðnir ásamt því að ráða þarf nýjan landsliðsþjálfara karla áhaldafimleika, sem ekki hefur verið til staðar eftir að fyrrum þjálfari lét af störfum. Að auki er lagt til að landsliðsþjálfari hópfimleika verði endurráðinn enda mun hann hafa yfirumsjón ásamt sviðsstjóra landsliðamála með ráðningum á þjálfurum fyrir Evrópuverkefni í hópfimleikum.

Sviðstjóri landsliðsmála leggur til að Guðmundur Þór Brynjólfsson og Sandra Dögg Árnadóttir verði endurráðnir landsliðsþjálfarar kvennamegin og að Róbert Kristmannsson verði ráðinn landsliðsþjálfari karla. Að auki verði Ása Inga Þorsteinsdóttir ráðin áfram sem landsliðsþjálfari hópfimleika.

Málið rætt

**Stjórn fimleikasambandsins samþykkir tillögu sviðsstjóra að ráða 2 landsliðsþjálfara fyrir áhaldafimleika kvenna, 1 landliðsþjálfara fyrir áhaldafimleikum karla og 1 landsliðsþjálfara fyrir hópfimleika. Sviðsstjóra er falið að ganga frá samningum við tilvonandi landsliðsþjálfara.**

**2.Fimleikafólk ársins 2013**

Stjórn hafa borist tilnefningar og greinagerð frá tækninefnd kvenna og karla í áhaldafimleikum og tækninefnd í hópfimleikum. THF sendi inn tilnefningu um fimleikakonu ársins, Glódísi Guðgeirsdóttur, að auki sendi THF inn tilnefningu um fimleikamann ársins, Þorgeir Ívarsson. TKV sendi inn eina tilnefningu um fimleikakonu ársins, Dominiqua Ölmu Belanyi og TK tilnefndi einn fimleikamann til kjörs um fimleikamann ársins, Ólaf Garðar Gunnarsson.

Málið rætt

**Samkvæmt 14. gr. reglugerðar FSÍ velur stjórn sambandsins fimleikakarl og fimleikakonu ársins að loknu keppnistímabili að fengnum tilnefningum frá tækninefndum.**

**Stjórn FSÍ velur sem fimleikakonu ársins 2013 Dominiqua Alma Belanyi með öllum greiddum atkvæðum og Ólafur Garðar Gunnarsson sem fimleikakarl ársins 2013 með öllum greiddum atkvæðum. Viðurkenning til þeirra og annarra sem hljóta heiðursviðurkenningar FSÍ 2013 verða veittar við hátíðlega athöfn á uppskeruhátíð FSÍ 7.janúar næstkomandi. Framkvæmdarstjóra falið að útbúa fréttatilkynningu um fimleikamann og fimleikakonu ársins og senda á fjölmiðla til kynningar.**

**3.Afrek ársins**

Stjórn fimleikasambandsins hefur kostið fjölþrautaárangur Dominiqua Ölmu Belanyi á Evrópumótinu í áhaldafimleikum sem afrek ársins með 3 atkvæðum gegn 2. Á Evrópumótinu í Moskvu varð Dominiqua í 35. sæti í fjölþraut með 48.565 stig með bestan árangur íslenskra keppenda á mótinu þar sem 61 keppandi tók þátt. Þetta er einn besti árangur íslenskrar konu á Evrópumóti.

**4.Lið ársins**

Stjórn fimleikasambandsins hefur kosið hefur kosið meistaraflokk Gerplu í hópfimleikum sem lið ársins 2013 með öllum greiddum atkvæðum. Gerpla varð norðurlandameistari í hópfimleikum nú í nóvember og var það í fyrsta skiptið í 20 ár sem kvennaliði tekst að verja norðurlandatitil.

**Bókun**

a) Stjórn fimleikasambandsins óskar Hlíf Þorgeirsdóttur og Sólveigu Jónsdóttur innilega til hamingju með kjör þeirra í tækninefndir á vegum UEG, sem fór fram á þingi UEG í Portoroz um síðustu helgi. Það er mikill heiður fyrir fimleikasambandið að eiga tvo fulltrúa í tækninefndum UEG.

**Fyrirspurn til skrifstofu FSÍ.**

1) Hvernig standa mál sambandsins varðandi yfirfærslu á dómaramálum sem kynnt var á síðasta þingi.

a. Staðan á þessu máli, þ.e. hvaða vinna hefur farið fram

b. Framkvæmdaáætlun, þ.e. hvaða vinna á eftir að fara fram og hvenær er áætlað að taka yfir dómaramálin.

2) Hvernig standa mál sambandsins varðandi fræðslumál og þá kröfu hreyfingarinnar að auka fjölda og úrval námskeiða sambandsins.

a. Staðan, þ.e. hvaða vinna hefur farið fram

b. Framkvæmdaáætlun, þ.e. hvaða vinna á eftir að fara fram og hver er tímarammi þess að ný námskeið líti dagsins ljós.

Fundi slitið kl. 18:40.